
«Η μπάλα είναι η ζωή μας» λένε δι- 
άφοροι//Η ζωή μας όμως δεν είναι 
τέτοια//Η ζωή μας έχει Δευτέρα-Σάββα- 
το δουλειά και τρέξιμο μέχρι το βράδυ 
στην καλή//Εχει ανημπόρια και συμ- 
βι βασμούς//Εχει ξενέρα στο σχολείο, 
τσιγαρόβολτα και πεθαμένο δίευρο 
στην τσέπη//Έχει χαρτιά που λήγουνε, 
μανούρες με τους μπάτσους και στραβώ¬ 
ματα στο δρόμο· σφιγμένα δόντια και 
λοξά κοιτάγματα//Έχει να πας ευθεία 
χωρίς να κάνεις πίσω//Εχει ανεξήγητη 
τρέλα, πάθος και δάκρυα την Κυριακή· 
καπνούς σε κάποιο υπόγειο και στάση 
για κατούρημα στην εθνική//Έχει και 
τους δικούς σου//Εχει κι άλλα πολ- 
λά//Η μπάλα μάλλον «δεν είναι η ζωή 
μας»//Είν' ένας τρόπος να την παλεύ¬ 
ουμε, με τη ζωή που κάνουμε//... 



Αυτό το έντυπο είναι μια προσπάθεια να 
μιλήσουμε απ' αυτή τη σκοπιά// 
Για τις χαρές και τις λύπες 
μας τις νίκες και της 
ήττες μας// Μια 
προσπάθεια να 
κρατηθούμε 
ζωντανοί//... 

Στο συνέδριο του Σύριζα στα μέσα του Οκτώβρη τα πλήθη 
χειροκροτούσαν τον μισητό μας κ. Κοντονή. «Αμέριστη συμπαράσταση 
το έργο του» δήλωνε ο Αλέξης ο πρωθυπουργός, «οι ηθικές αξίες της 
αριστερός θα εξυγειάνουν και το ποδόσφαιρο» φώναζαν οι αγαπημένοι 
τους δημοσιογράφοι. Δύο βδομάδες μετά, μετασχηματισμός. Απ' το 
υπουργείο αθλητισμού στο υπουργείο δικαιοσύνης. Σα να λέμε γαμώ 
τις προαγωγές! Απ' τον κουβά με τα σκατά (που βγάζουνε χρυσάφι) 
πήγε και έπεσε στο βούρκο, δηλαδή. Αλλά τι θα απογίνουμε εμείς που 
τυπώναμε αυτοκόλλητα και τον βρίζαμε στα Ιίνο; Τι σόι άνθρωπος είναι 
ο διάδοχος του και τι θα «οραματίζεται» για τις κερκίδες και τα πέταλα; 
Σε κάθε περίπτωση, όπως έχουν πει και άλλοι, βοήθάει να θυμόμαστε. 
Οι κυβερνήσεις είναι όλο και πιο προσωρινές αλλά οι κρατικές 
πολιτικές είναι μόνιμες! Το ίδιο κοι οι εχθροί τους! 


«Δεν μπορώ να ηρεμήσω με τη γυναίκα μου. Ένα σπιτάκι στην Ιερισσό αγοράσαμε, 
33 τετραγωνικά μπροστά στη θάλασσα, μετά από 35 χρόνια στην τράπεζα και 26 
σαν διευθυντής στην Εμπορική και μας το παρουσίασαν κάποιοι δημοσιογράφοι 
της Αθήνας ως έπαυλη. Νομίζω ότι δικαιούμασταν ένα τέτοιο σπιτάκι μετά από 
τόσα χρόνια δουλειάς, γιατί και η γυναίκα μου υπάλληλος στην τράπεζα ήταν. Το 
αγοράσαμε το 2001, πριν πάω στην ΚΕΔ την πρώτη φορά, και σήμερα δεν υπάρχει 
τίποτα, έγιναν όλα στάχτη...». 

Είδες άμα μπλέκεις τι παθαίνεις κύριε Μπίκα. Μας πήραν τα ζουμιά... 


Δεν είναι εδώ το μέρος να αναπτύξουμε τα όσα γίνονται τελευταία στον 
ποδοσφαιρικό Ηρακλή. Δεν μπορούμε και να τα γνωρίζουμε άλλωστε με 
ακρίβεια. Παρ'όλα αυτά, τα παιδιά της Αυτόνομης έχουν κάνει κάποιες 
πολύ ενδιαφέρουσες διαπιστώσεις για τις προθέσεις του προέδρου τους και 
τις προσπάθειες των θεσσαλονικιών μπάτσων να τους πετάξουν έξω από το 
γήπεδο και τους συνδέσμους τους. Όλα αυτά τα ωραία μπορεί κανείς να τα 
βρει στις ανακοινώσεις τους. 

Στο ματς με τον ΠΑΣ Γιάννινα κάπου τον Δεκέμβρη ο Καγιούλης διέταξε 
λοκ άουτ και οι μπάτσοι περικύκλωσαν ασφυκτικά το γήπεδο μην αφήνο¬ 
ντας κανέναν να περάσει. «14 διμοιρίες ΜΑΤ, άπειροι ασφαλίτες, κλούβες 
παρκαρισμένες έτσι ώστε να χωράει ίσα ίσα ένας άνθρωπος για να περάσει, 
μηχανές ΑΙΑΣ , ήταν το σκηνικό το οποίο συνέθεσαν από κοινού οι απατεώ¬ 
νες της ΠΑΕ και η αστυνομία της πόλης». Και ακολουθεί το ζουμί. «Αυτό 
το οποίο δεν υπολόγισαν όμως ήταν η αποφασιστικότητα , η τρέλα και η 
εφευρετικότητα των οπαδών του ΗΡΑΚΑΗ οι οποίοι στην πράξη έσπασαν 
τον αποκλεισμό του γηπέδου και μπήκαν στην πιο κολά φυλασσόμενη 
θύρο του, αυτή των επισήμων. Ακολούθησαν σκηνές απείρου κάλ¬ 
λους τις οποίες είδε όλη η Ελλάδα». 

Πώς να το κάνουμε δηλαδή; Τέτοια πράγματα καλό είναι να γίνο¬ 
νται. Πάντα τέτοια! Και κουράγιο σ' ό,τι κάνετε μάγκες... 



’αλά νέα από Περιστέρι. Στην αρχή ήμασταν κάπως διατακτικοί και δεν 
ο πιστέψαμε. Είκοσι άτομα λέει (οι μισοί απ' αυτούς ίβπΐα^η λέει) κυνη¬ 
γούσανε πενήντα φασίστες που συνόδευαν τον Κασιδιάρη. Και δώσ' του 
κλάμα ο Ηλίας στους μπάτσους, «θα μας σκοτώσουν, σταματήστε τους» 
και δώσ' του καπνογόνα στη μάπα οι δικοί μας. Έτσι, δικαιολογήσαμε 
τους ισχυρισμούς. Μετά σκεφτήκαμε πως υπάρχει και ένας γενικότερος 
κανόνας που διέπει όλες τις σχετικές περιπτώσεις και μείναμε βέβαιοι: ότι 
δηλαδή οι τύποι είναι κάθε φορά κάτι παρακρατικοί μαλάκες που 
την είδαν μπράβοι και παραφουσκώσανε. Άμα τα βρούνε σκούρα, 
εξαφανίζονται! Έτσι εξηγείται... 

ί. Το γήπεδο και οι κοινωνικές σχέσεις 
που διατάσσονται γύρω από αυτό έχουν 
μπει από καιρό σε τροχιά εγκληματοποί- 
Πσης. 

Τα αφεντικά των ομάδων μας αποκτούν 
όλο και περισσότερα ενδιαφέροντα στους 
τομείς της παράνομης οικονομίας. Λαθρε¬ 
μπόριο, ναρκωτικά, προστασία, στοίχημα 
είναι λίγες μόνο από τις «νέες» τους ενα¬ 
σχολήσεις. Το οργανωμένο έγκλημα στο πο¬ 
δόσφαιρο αποτελεί την Νοί πηγή κέρδους 
για τους προέδρους και το σινάφι τους. Και 
αυτό είναι καταρχήν μια λογική διαπίστωση. 
Τα έσοδα από τα εισητήρια, τις μπλούζες, 
τα τηλεοπτικά κ.ο.κ, υποχωρούν μπροστά 
στην ποσότητα χρήματος που ρέει από τις 
παράνομες δραστηριότητες και το μπλέξιμο 
τους με τις νόμιμες. Αυτό επιβεβαιώνεται και 
με εμπειρικό τρόπο από όποιον σκαμπάζει 
τα βασικά. Οι πρόεδροι των ομάδων μας, 
μεγαλύτεροι και μικρότεροι, ενσαρκώνουν 
συντεταγμένα τον υπόκοσμο της ελληνικής 
οικονομίας και γιγαντώνονται ως τέτοιοι. 

π. Κάθε παράνομη δραστηριότητα, 
σαν αυτές των προέδρων μας, δημιουρ¬ 
γεί γύρω της ένα πεδίο σχέσεων που πρέ¬ 
πει να ελεγχθεί. 

Το ότι είναι κάτι παράνομο δεν σημαίνει 
ότι εξαλείφεται και παύει να υφίσταται, ότι 
δηλαδή δεν μπορεί και να συμβεί. Αντιθέτως 
η αναγόρευση κάποιας δραστηριότητας σε 
παράνομη σημαίνει ότι ο έλεγχος της απλά 


αλλάζει χέρια. Προφανώς εδώ μπορούμε να 
σκεφτούμε το παράδειγμα των ναρκωτικών. 
Η αναγόρευση των ναρκωτικών σε παρά¬ 
νομα, δημιουργεί μια νέα «μαύρη» αγορά. 
Αυτή με τη σειρά της έχει ανάγκη από νέους 
κανόνες μεταξύ των δια κινητών τους και 
δημιουργεί νέες ροές χρήματος και φυσικά 
την ανάγκη του ελέγχου τους από συγκεκρι¬ 
μένους ανθρώπους. Το ίδιο ισχύει και για 
τις παράνομες μπίζνες που πληθαίνουν γύρω 
από την μπάλα. 

ίϋ. Γύρω από το ποδόσφαιρο δημιουρ- 
γούνται ροές χρήματος από το «έγκλη¬ 
μα» προς τους κρατικούς μηχανισμούς. 

Πληθώρα ανθρώπων που ασχολείται με 
το ποδόσφαιρο αποκτούν άμεση πρόσβαση 
σε φράγκα που προέρχονται από τον κανο¬ 
νιστικό τους ρόλο. Και αυτό δημιουργεί την 
ανάγκη να οριστεί «ποιος» θα παίρνει «τι». 
Και έπειτα «ποιος» θα ορίσει πόσο θα είναι 
αυτό το «τι». Ο ρόλος του κράτους είναι να 
διαχειρίζεται, να ελέγχει και να καθοδηγεί 
αυτές τις δραστηριότητες. Δημοσιογράφοι, 
ππαηα9θΓ, μπράβοι και κυκλώματα διαιτητών 
μα πάνω απ' όλα πρόεδροι, κυπατζήδες και 
μπάτσοι αλληλοδιαπλέκονται στην προσπά- 
θειά τους να κυριαρχήσουν. Όλοι γνωρί¬ 
ζουμε ότι δεν νοείται μαφιόζος χωρίς τις απα¬ 
ραίτητες άκρες στα κοντινά του «ΆλφαΤαφ». 
Στην προκειμένη περίπτωση το «ΆλφαΤαφ» 
μεγαλώνει και οι απαραίτητες άκρες χωράνε 

μέσα από την Κεντρική Επιτροπή Διαιτησίας 
και τα στελέχη της $υρθΓ Ιθα9ϋθ μέχρι ολό¬ 
κληρο το υπουργείο Αθλητισμού και τον τε¬ 
λευταίο ασφαλίτη στο αθλητικής βίας. 

ίν. Όλα όσα συμβαίνουν τον τελευ¬ 
ταίο χρόνο δεν είναι παρά στιγμές ανα¬ 
διάρθρωσης της «πιάτσας». 

Τα κυκλώματα που λυμαίνονται το ελλη¬ 
νικό ποδόσφαιρο στην πραγματικότητα δεν 
έπαψαν να τσακώνονται ποτέ. Μία προς 
μία οι θέσεις στον κρατικό μηχανισμό που 
μπορούν να αποφέρουν κέρδος γίνοται λεία 
από τους ριγμένους της προηγούμενης μοι¬ 
ρασιάς ή από «καινούριους» παίχτες. Στο 
μεταξύ κάποιοι «καίγονται». Το ίδιο ισχύει 
για τις θέσεις του βαθμολογικού πίνακα και 
ακόμα περισσότερο για τις θέσεις των περι¬ 
βόητων πινάκων της διαιτησίας. Κάθε φορά 
που αναδιαρθρώνονται οι συσχετισμοί γύρω 
από όλες αυτές τις μαφιόζικες δραστηριό¬ 
τητες, έρχεται στην επιφάνεια με ιδιαίτερη 
ένταση η μάχη για το ποια πρόσωπα θα 
κυριαρχήσουν. Ποιοι θα καρπώνονται τα 
μύρια και τα πολιτικά οφέλη που γεννά το 
ποδόσφαιρο. Οι βόμβες και ο εμπρησμός 
στο σπίτι του αρχιδιαιτητή Γιώργου Μπίκα 
και οι συνεχόμενες βραδινές επισκέψεις στα 
σπίτια των προέδρων της ΚΕΔ μαρτυρούν 
την ένταση αυτής της μάχης. Το ίδιο συμβαί¬ 
νει με τις «κασέτες» από τον υπερκοριό της 
ΕΥΠ που «βρίσκουν» το φως της δημοσιότη¬ 


τας. Δηλαδή «βρίσκουν» τον δρόμο από τον 
σκληρό δίσκο κάποιου αρχι-πράκτορα στον 
σκληρό κάποιου έγκριτου δημοσιογράφου. 

ν. Οι πρόεδροι των ομάδων μας χρει¬ 
άζονται στις κερκίδες «οπαδούς» που 
θα ευθυγραμίζονται με τα συμφέροντα 
και τις επιδιώξεις τους. 

Αυτό είναι το επίδικο των ημερών μας. 
Ένα προς ένα τα πέταλα αδειάζουν από τα 
υγειή τους στοιχεία. Κάποιοι ρομαντικοί ξενε¬ 
ρώνουν και φεύγουν ενώ αλλού επιστρατεύ¬ 
ονται οι μπάτσοι και οι εισαγγελείς. Ειδικές 
νομοθεσίες περνάνε κάθε τόσο και σέρνουν 
δικά μας παιδιά στα δικαστήρια και τους 
απαγορεύουν την είσοδο στο γήπεδο. Πέτα¬ 
λα ολόκληρα γκρεμίστηκαν τα τελέυταία χρό¬ 
νια και μηνύσεις στάλθηκαν σε ολόκληρους 
συνδέσμους που απαιτούσαν την παύση 
οποιοσδήποτε ενασχόλησης των μελών τους 
με το γήπεδο. Οι τσάτσοι των προέδρων, 
πλάι στους μπάτσους, όπου μπόρεσαν, πρι- 
μοδοτήθηκαν και πήραν αβάντα. Συκοφα¬ 
ντούν, ρουφιανεύουν, την πέφτουν ύπουλα 
και καπηλεύονται κόσμο. Οφείλουμε να αντι- 
ληφθούμε τη θέση μας και να σταθούμε στο 
ύψος του παρελθόντος και της ιστορίας μας. 
Πρώτα απ' όλα να αντιληφθούμε την έκταση 
και την μαζικότητα αυτών των διαδικασιών. 
Αν θέλουμε οι φάσεις μας να μείνουν δικές 
μας, αν δεν θέλουμε να πάμε σπίτια μας, 
πρέπει να το διεκδικήσουμε. 

Μεγαλώνεις στο κέντρο του πετάλου. Ωραία και καλά όλα. Βγάζεις μπλούζα, φωνάζεις, κάνεις, 
ράνεις. Περνάνε τα χρόνια, μπορεί να έχεις φύγει και για λίγο στο ενδιάμεσο. Επιστρέφεις, στο 
κέντρο του πετάλου. Ανάβει το πρώτο καπνογόνο, αρχίζει το πρώτο σύνθπμα, οι πρώτες άσπρες 
τρίχες μπορεί να έσκασαν, η τρέλα όμως δεν έφυγε ποτέ. Αγκαλιάζεις τους διπλανούς σκάει π 
πρώτη αναλαμπή. "Πού είναι οι δικοί μου ρε;” αναρωτιέσαι κοιτώντας τους πιτσιρικάδες που 
μοιράζεσαι την ίδια αγκαλιά, το ίδιο σύνθημα, την ίδια τρέλα. Και εκεί, είτε δεξιά είτε αριστερά 
είτε λίγο ψηλά, βρίσκεις τους παλιούς. Τον Μπίλυ, τον Παπέν, τον Μπουλ, τον Τσίου. Αυτούς που 
κοιτούσες μικρός και τους έβλεπες σαν τα μεγάλα σου αδέρφια. Η πλάκα βέβαια είναι ότι για χρό¬ 
νια ήταν μικρά αδέρφια, ξέρεις που τρέχει κάποιος από πίσω να μαζέψει τις μαλακίες που κάνουν. 
Ηλικία 35 με 45. Έμερσον μπουφάν για τους γκομενάκηδες, που μαζί με το ότι είναι ιν το μπουφάν 
βουνού και έτσι, σου πετάνε και ένα «είναι και πολύ καλό πάνω στην μηχανή», και καλά τώρα. Φλάι 
ή ΙΟετίας μπουφάν για όσους ακόμα και σήμερα, στα χειρότερα τους, σε φάση με άφησε η δίκιά 
μου, βάζουν το \ν3$Ι:ίη£ Ιονο από τους Μθίάοη. 




Τα μεγάλα μας αδέρφια. Τόσο κοντά στον πυρήνα, όσο και μακριά. Τόσο κοντά στις καρδιές 
μας όσο και ανεξήγητοι στο μυαλό μας. Τόση καταστροφή αλλά και τόση μάχη για να ζήσουν. 
Έχουνε δει τόσα και τόσα με τα μάτια τους. Αλλα τα είδαν να περνάνε απέναντι, άλλα ξόφαλτσα 
και άλλα ακριβώς από πάνω τους. Είδαν τους δικούς τους να σβήνουν και να χάνονται. Μάθανε 
μεγαλώνοντας, μέσα από όλες τις κακοτοπιές, να κοιτάνε τη ζωή τους απ’ την θέση που έφτασαν. 
Να νιώθουν την υλική πραγματικότητα που όσο περνάνε τα χρόνια προβάλλει όλο και πιο αμείλλι- 
κτη επάνω τους. Που δεν σου αφήνει περιθώρια για τις μαλακίες του παλιού καιρού. Σου σαπίζει 
τα δόντια, σε προσγειώνει στον καναπέ σου Σάββατο βράδυ, σε αναγκάζει να δίνεις δανεικά στη 
μάνα σου χωρίς να καταλάβεις πότε αντιστράφηκαν οι ρόλοι. Δεν ανταλλάξανε όλοι οι 35-45 την 
αξιοπρέπειά τους, μεγαλώνοντας σε μια κοινωνία που σου έλεγε να κανιβαλίσεις στον οποιον- 
δήποτε βρεις μπροστά σου και θα σε ανταμείψει. Το είδανε και αυτό όμως. Είδανε αυτούς που 
γουστάρανε και ξενερώσανε μαζί, να αλλάζουν. Αλλους να χάνονται και να μην τους ξαναβλέπουν 
ποτέ. Κι όμως, κάποιοι βγήκαν μαχητές. Το ’χαν μάθει από μικροί, εμένα μου το παν από πιτσιρίκι, 
ρίξε μια και όσες φας. Και φάγανε πολλές. Φάγανε και μάθανε. Τι πάει να πει ζωή, τι πάει να πει 
μοναξιά. Που σε οδηγεί η μοναξιά, τι δρόμους σου ανοίγει και πως τη στέλνεις στο διάολο. 

Μας σκέφτονται τα μεγάλα μας αδέρφια. Έχουν μάθει, μας βλέπουν, μας υποτιμούν και λίγο λες 
και ήταν καλύτεροι, αλλά νοιάζοντε. Μας συζητάνε στα μπαρ με τις σκληρές μουσικές. Εκεί που 
οι χειραψίες φέρνουν 20 και 30 χρόνια συσσωρευμένου πόνου. Μαζί κατασκευάζουν ξανά τους 
ηθικούς τους κώδικες και τη δική τους γλώσσα. Αλλος απ’ αυτούς θα φέρει αυτή τη νέα γλώσσα 
σκάζοντας στον σύνδεσμο να πει την γνώμη του. Αλλος θα την πει μόνο με ένα βλέμμα και μια 
κουβέντα που θα την πιάσεις στον αέρα και θα σου μείνει να τη σκέφτεσαι καιρό. 

Είναι οι πρόγονοί μας, είναι το τι συνέβει πριν από εμάς. Τους χρειαζόμαστε γιατί έχουν περ¬ 
πατήσει τον δρόμο, και τον περπατάνε ακόμα. Μας χρειάζονται και αυτοί. Γιατί μας χρειάζονται; 

Ας έρθουν να μας το πούνε.. 


Ευχαριστούμε τον παλιόφιλο και σύντροφο Μήτσο. Για τις 
συζητήσεις, το 0Γ3Ϊη$Ι;οππΐη§, και τις σημειώσεις. 

























